Lög um menntun , hæfni og ráðningu , kennara og skólastjórnenda við leikskóla , grunnskóla og framhaldsskóla nr. 95 / 2019 öðluðust gildi 1. janúar 2020 . Við gildistöku laga nr. 95 / 2019 féllu úr gildi lög um menntun og ráðningu kennara og skólastjórnenda nr. 87 / 2008 . Samkvæmt lögum nr. 95 / 2019 er gefið út eitt leyfisbréf kennara en ekki aðgreint á milli skólastiga eins og fyrri lög kváðu á um . Áður útgefin leyfisbréf leik - , grunn - og framhaldsskólakennara uppfylla skilyrði fyrir leyfisbréfi með sérhæfingu á því skólastigi sem fyrri kennsluréttindi tóku til . Ekki verða gefin út ný leyfisbréf til þeirra sem hafa fengið leyfisbréf leik - , grunn - og framhaldsskólakennara fyrir gildistöku laga nr. 95 / 2019 . Kennarar með áður útgefin leyfisbréf hafa því kennsluréttindi á leik - , grunn - og framhaldsskólastigi með sérhæfingu á því skólastigi sem fyrri kennsluréttindi tóku til . Menntamálastofnun hefur umsjón með útgáfu leyfisbréfa og er umsóknarferlið rafrænt . Rafræn skilríki eru nauðsynleg við innskráningu og til undirritunar umsóknar . Menntamálastofnun hefur falið þeim háskólum sem mennta og útskrifa kennara útgáfu leyfisbréfa þeim til handa . Rétt til þess að nota starfsheitið kennari hefur sá einn sem hefur leyfisbréf . Til að öðlast leyfisbréf kennara þarf umsækjandi að hafa lokið meistaraprófi eða öðru námi sem jafngildir meistaraprófi og ráðherra viðurkennir sem kennslu á leik - grunn eða framhaldsskólastigi . Auk þess þarf umsækjandi að búa yfir almennri hæfni , sbr. 4. gr. , og hafa að lágmarki 60 staðlaðar námseiningar í uppeldis – og kennslufræði og sérhæfingu skv. 5. gr. laga nr. 95 / 2019 . Símatími vegna starfsleyfa kennara er alla virka daga frá kl. 10:00 - 11:00 . Símanúmer er 514-7500 .